open-index/open-wikipedia-markdown huggingface dataset:
Stay with Me

«**Stay with Me**», բրիտանացի հեղինակ-կատարող Սեմ Սմիթի երգը, որը 2014 թվականին թողարկվել է որպես In the Lonely Hour առաջին ստուդիական ալբոմի սինգլ։ Երգի հեղինակներն են Սեմ Սմիթը և Ջիմի Նապերը։

Ներկայումս «Stay with Me» երգը Սմիթի՝ կոմերցիոն տեսանկյունից ամենամեծ հաջողություն ունեցած սինգլն է։ Այն գլխավորել է հիթ-շքերթները Բրիտանիայում, Կանադայում, Նոր Զելանդիայում և մի շարք այլ երկրներում։

2015 թվականի փետրվարի 8-ին երգն արժանացել է երկու Գրեմմի մրցանակների՝ «Տարվա ձայնագրություն» և «Տարվա երգ» անվանակարգերում։

## Երգի մասին
2014 թվականի մարտի 25-ին տեղի է ունեցել «Stay with Me» երգի պրեմիերան BBC Radio 1-ի եթերում։ Մարտի 29-ին Սեմ Սմիթը կատարել է երգը ամերիկյան *[[Saturday Night Live]]* շոուի եթերում։

«Stay With Me» երգի տեսահոլովակը YouTube-ում ներկայացվել է մարտի 27-ին։ Այն նկարահանվել է Լոնդոնի De Beauvoir Town շրջանում ռեժիսոր Ջեյմի Թրեյվզի կողմից։ «Stay with Me» տեսահոլովակը ներկայացվել է MTV Video Music Awards մրցանակի *Տղամարդու լավագույն տեսահոլովակ* և Artist to Watch անվանակարգերում։ Օգոստոսի 24-ին՝ մրցանակների հանձնման արարողության ժամանակ, Սեմ Սմիթը կատարել է «Stay With Me» երգը։

Ելույթներից մեկի ժամանակ Սեմ Սմիթը «Stay With Me» երգը կատարել է Մերի Ջեյ Բլայջի հետ զուգերգով։

«Stay With Me» երգի քավեր տարբերակները կատարել են Էդ Շիրանը, Florence and the Machine, Վին Դիզելը, Քրիս Բրաունը, Քելլի Քլարկսոնը, Charli XCX, FKA twigs, ինչպես նաև «The Voice» տաղանդների շոուի 6-րդ և 7-րդ եթերաշրջանների և The X Factor շոուի ավստրալիական տարբերակի 6-րդ եթերաշրջանի մասնակիցները։

## Քննադատություն
«Stay With Me» երգն ստացել է հիմնականում դրական գնահատականներ երաժշտական քննադատների կողմից։ Digital Spy կայքի գրախոսն առանձնացրել է երգի զգացմունքայնությունն ու Սեմ Սմիթի վոկալը։  *[[Rolling Stone]]*-ում երգին տրվել է չեզոք բնութագրում։ Դրական գնահատական (ալբոմի հետ միասին) է հրատարակել Nouse-ը. «Stay With Me» երգը համարվել է «էյֆորիա առաջացնող», «անկասկած ալբոմի լավագույն երգերից մեկը»։ *The Upcoming*-ը նշել է երգի անկեղծությունն ու գոսփելի ազդեցությունը։ 2014 թվականի հուլիսին *[[Billboard]]*-ը «Stay With Me» երգն ընդգրկել է «2014 թվականի լավագույ երգերի (արդեն հրատարակված)» ցանկում։  *Variance Magazine* ամսագիրն այն կոչել է *2014 թվականի ամառվա երգ*։

## Երգացանկ

*;CD single
#"Stay with Me"&nbsp;– 2:52
#"Stay with Me" (Radio Mix)&nbsp;– 2:53

*;Digital download (Darkchild Version)
#"Stay with Me" (Darkchild Version) featuring Mary J. Blige&nbsp;– 2:53
#"Stay with Me" (Darkchild Version)&nbsp;– 2:54

*;Digital download (EP)
#"Stay with Me"(Soul Clap Mix)&nbsp;– 5:02
#"Stay with Me" (Darkchild Version)&nbsp;– 2:54
#"Stay with Me" (Shy FX Remix)&nbsp;– 3:32
#"Stay with Me" (Wilfred Giroux Remix)&nbsp;– 4:39

*;Rainer + Grimm Remix single

#"Stay with Me" (Rainer + Grimm Remix)&nbsp;– 3:34

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

}}

|-
!scope="col" colspan="3"| Streaming
|-

## Ծանոթագրություններ

Կատեգորիա:2013 երգեր
Կատեգորիա:2014 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Սեմ Սմիթի երգեր
Տավոլոժկայի կերամիկայի թանգարան

**Տավոլոժկայի կերամիկայի թանգարան** (), թանգարան նվիրված Ուրալի ժողովրդական արհեստներին՝ Տավոլոժկայի կերամիկային, ինչպես նաև տեղական բնակչության ազգագրությանն ու առօրյա կյանքին։ Թանգարանը գտնվում է Ռուսաստանի Սվերդլովսկի մարզի Վերին Տավոլգա գյուղի Սվերդլով փողոցի թիվ 20 հասցեում գտնվող հին կավագործական արտադրամասում։

## Պատմություն
Վերին և Ներքին Տավոլգի գյուղերը 18-րդ դարից հայտնի են իրենց կավագործության արտադրությամբ։ Այնտեղ կերամիկա սկսել են արտադրել, երբ գյուղերի մոտ հայտնաբերվել է կարմիր կավի հանքաշերտեր։ Խորհրդային ժամանակաշրջանում խեցեգործական արտադրամասերը ձևափոխվել են արտելների, որոնք հետագայում միավորվել են «Նևյանսկի կերամիկական գործարանին»։ 1990-ական թվականներին կերամիկայի արտադրությունը դադարեցվել է, բայց 2000-ական թվականների սկզբին այն վերականգնվել է։ Ներքին Տավոլգի գյուղի կերամիկական արտադրանքի գործարանը վերածվել է «Տավոլոժկայի կերամիկա» ՍՊԸ-ի և կավագործ Մասիլկովի արտադրամասի, իսկ Վերին Տավոլգիի հին արտադրամասում զբոսաշրջիկների համար բացվել է թանգարան հյուրանոցային համալիրով և փոքրիկ արտադրամաս։

## Ցուցադրություն
Տավոլոժկայի կերամիկայի թանգարանը գտնվում է քարե մեկ հարկանի շենքում, նախկին հին արտադրամասի շենքում։ Թանգարանի մոտ կա փայտե տների համալիր բակ։ Թանգարանի գլխավոր շենքում են գտնվում տեղական արտադրության կերամիկա, հնաոճ կահույք, կռածո սնդուկներ, ժողովրդական կենցաղի այլ իրեր, 18-19-րդ դդ. կենցաղային պարագաներ, անցյալ դարերի խեցեգործների գործիքներ։ Բակում՝ կիսածածկի տակ կարելի է տեսնել 18-րդ դարի կեսից մինչև 19-րդ դարի սկզբի ռուսական կենցաղի հին սահնակները, քառանիվ սայլեր և այլ հին գործիքները։

## Վարպետության դասընթացներ
Թանգարանի արտադրամասում յուրաքանչյուր այցելու կերամիկական հրահանգչի ղեկավարությամբ չափավոր գումարով կարող է ինքնուրույն ստեղծել կերամիկական արտադրանք և իր հետ վերցնել։ Թանգարանին կից գործում է կերամիկայի խանութ։

## Հյուրանոց
Ներքին Տավոլգի գյուղում՝ Տավոլոժկայի հանքային թանգարանի տարածքում, կա փոքրիկ հյուրանոց, որին կից կան երկու հյուրատուն, որոնք կարելի է վարձակալել։
## Ծանոթագրություններ

## Արտաքին հղումներ
* Верхние и Нижние Таволги, Деревни Верхние и Нижние Таволги близ Невьянска известны благодаря производству керамических изделий.
* Таволожская керамика гончарное производство в Верхних Таволгах Источник 
* Таволожская керамика (Верхние Таволги)
* Таволожская керамика: поэзия в глине — Моя провинция 

Կատեգորիա:Սվերդլովսկի մարզի թանգարաններ
Կատեգորիա:Սվերդլովսկի մարզի տեսարժան վայրեր
Նիկոլայ Բուբնով (դերասան)

**Նիկոլայ Նիկոլաևիչ Բուբնով** (, ), խորհրդային թատրոնի ու կինոյի դերասան։

## Կենսագրություն
Նիկոլայ Բուբնովը ծնվել է 1903 թվականի փետրվարի 5-ին։ 1928-1930 թվականներին սովորել է Վախթանգովի թատրոնին կից գործող ստուդիայում։ 1930-1972 թվականներին եղել է Ե․ Վախթանգովի անվան թատրոնի առաջատար դերասան։

Մահացել է 1972 թվականին Մոսկվայում։

## Կարիերա
### Դերերը թատրոնում

### Ֆիլմագրություն

## Մրցանակներ և պարգևներ
* ՌԽՖՍՀ վաստակավոր արտիստ (1946)
* ՌԽՖՍՀ ժողովրդական արտիստ (1969)

## Ծանոթագրություններ

Կատեգորիա:20-րդ դարի դերասաններ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Վվեդենսկյան գերեզմանատանը թաղվածներ
Ռութ Հենդլեր

**Ռութ Մարիաննա Հենդլեր** (, ), ամերիկացի ձեռնարկատեր, *Mattel* ընկերության նախագահը, Բարբի տիկնիկի ստեղծողը։

Ռութ Մոսկովիչը ծնվել է 1916 թվականի նոյեմբերի 4-ին Դենվերում։ Լեհ-հրեական ներգաղթյալներ Հակոբ և Իդա Մոսկովիչների ընտանիքի վերջին՝ տասներորդ երեխան էր։ Ռութի ծննդից 6 ամիս անց վիրահատեցին Իդայի լեղապարկը, ինչի պատճառով նա չէր կարողանում դստեր համար հոգ տանել։ Երեխային դաստիարակում էին Իդայի ավագ դուստրը՝ Սառան, և Սառայի ամուսինը՝ Լուի Գրինվալդը։ 10 տարեկանից Ռութն աշխատեց նրա դեղատանը։

1938 թվականի հունիսի 26-ին Մոսկովիչն ամուսնացավ Էլիոթ Հենդլերի հետ։ 1945 թվականին ամուսիններն Էլիոթի ընկերոջ՝ Մեթսոն Հարոլդի հետ միասին ավտոտնակում հիմնեցին լուսանկարների շրջանակներ արտադրող ընկերություն, որն անվանեցին *Mattel*: Ավելի ուշ բիզնեսի զարգացմանը նպաստեց երաժշտական խաղալիքների և տիկնիկների տնակների համար անհրաժեշտ օժանդակ նյութերի արտադրությունը.:

1959 թվականին ֆիրման ներկայացրեց Ռութի մտահղացումը՝ Բարբի տիկնիկը։ Տիկնիկն անվանակոչվեց ի պատիվ Բարբարա Հենդլերի՝ Ռութի և Էլիոթի դստեր։ Սկզբնական շրջանում այն ծայրահեղ վատ էր վաճառվում և իր կանացի, բացեիբաց արտաքին տեսքի պատճառով արժանացավ կտրուկ քննադատության։

Չնայած դրան՝ շուտով տիկնիկն արժանացավ արտասովոր հանրաճանաչության. արդեն 1965 թվականին նրա վաճառքից ստացվող եկամուտը կազմում էր 100 միլիոն դոլլար։ Շուտով ստեղծվեց Քենը՝ Բարբիի տիկնիկ ընկերը։ Ի պատիվ Բարբարայի եղբայր Քեննեթի՝ նրան անվանակոչեցին Քեն։

1975 թվականին Էլիոթ և Ռութ Հենդլերները լքեցին Mattel-ը։ Ռութը մահացել է 2002 թվականի ապրիլի 27-ին Լոս Անջելեսում՝ ստամոքսի հետվիրահատական բարդացումներից։

## Ծանոթագրություններ

## Արտաքին հղումներ
* Ռութ Հենդլերը ''Find a Grave'' կայքում

Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ներդրողներ
Կատեգորիա:Ամերիկացի սցենարիստներ
Կատեգորիա:Կին գյուտարարներ
Իրինա Բունինա

**Իրինա Ալեքսեևնա Բունինա** (, ), խորհրդային, ռուսական և ուկրաինական թատրոնի ու կինոյի դերասանուհի, Ուկրաինայի ժողովրդական արտիստ (1992)։

## Կենսագրություն
Իրինա Բունինան ծնվել է 1939 թվականի օգոստոսի 17-ին Չելյաբինսկի մարզի Մագնիտոգորսկ քաղաքում։

1961 թվականին ավարտել է Մոսկվայի Բ․ Շչուկինի անվան թատերական ուսումնարանը, որից հետո՝ 1961-1966 թվականներին, խաղացել է Մոսկվայի Ե․ Վախթանգովի անվան ակադեմիական թատրոնում։

1966 թվականին տեղափոխվել է Կիև, որտեղ խաղացել է Լ․ Ուկրաինկայի անվան ազգային ռուսական դրամատիկական թատրոնում և նկարահանվել Կիևի Ա․ Դովժենկոյի անվան կինոստուդիայում։

Մահացել է 2017 թվականի հուլիսի 5-ին Կիևում երկարատև ծանր հիվանդությունից հետո։

Հրաժեշտի արարողությունը տեղի է ունեցել հուլիսի 12-ին։ Թաղված է դիակիզարանի աճյունասափորանոցի 17-րդ հատվածում։

## Ընտանիք
* Հայրը դերասան Ալեքսեյ Բունինն է։
* Մայրը դերասանուհի Կլավդիա Բունինան է։
* Առաջին ամուսինը դերասան Նիկոլայ Գրիցենկոն է։
* Դուստրը դերասանուհի Անաստասիա Սերդյուկն է (դերասան Ալեքսանդր Սերդյուկի դուստրը)։

## Կարիերա
### Դերերը թատրոնում
;Ե․ Վախթանգովի անվան թատրոն
;

;Լեսյա Ուկրաինկայի անվան թատրոն
;

### Ֆիլմագրություն

## Մրցանակներ և պարգևներ
* Ուկրաինական ԽՍՀ վաստակավոր արտիստ (1974)
* Ուկրաինայի ժողովրդական արտիստ (1992)
* «Киевская пектораль» մրցանակ՝ «Թատերական արվեստի զարգացման գործում ունեցած ծանրակշիռ ներդրման համար» անվանակարգում

## Ծանոթագրություններ

## Արտաքին հղումներ
* Կիևում թաղվեց հայտնի դերասանուհին/Գլխխմբ, 12.07.2017/ 
* Օլեգ Վերգելիս «Փորձանք քնքուշ սրտի պատճառով։ Պատմություն Բունինայի մասին» («Շաբաթվա հայելի», № 30 (758) օգոստոսի 15-21, 2009) 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Ուկրաինական ԽՍՀ վաստակավոր արտիստներ
Կատեգորիա:Ուկրաինայի ժողովրդական արտիստներ
Կատեգորիա:Ուկրաինացի դերասանուհիներ
Կատեգորիա:Ռուս դերասանուհիներ
Սեկոնգ

**Սեկոնգ** , պրովինցիա (*քհվենգ*)՝ տեղակայված Լաոսի հարավ-արևելքում։ Արևելքից սահմանակցում է Վիետնամին, նրանից հարավ լաոսյան Ատտապներն են, հյուսիսում՝ Սարավանը, արևմուտքում՝ Տյամպասակը։ Սեկոնգը նախավերջինն է ըստ չափերի և վերջինը ըստ բնակչության թվի Լաոսի պրովինցիաների մեջ, ինչպես նաև ամենախիտ բնակեցվածը և ամենաաղքատը երկրում։ Մյուս կողմից, այնտեղ բնակվում է Լաոսի 14 ժողովուրդ՝ դա ամենամեծ ցուցանիշն է երկրում։

Սեկոնգը ստեղծվել է 1984 թվականին Սարավան պրովինցիայից բաժանվելով։ Հարավային ուղղությամբ Կամբոջայի կողմ հոսող Կոնգ գետը Սեկոնգը բաժանում է երկու մասի և ձևավորում է բերքատու դաշտավայր՝ ծածկված բրնձի արտերով և մրգատու այգիներով։

## Ծանոթագրություններ

## Գրականություն
* 
* 
* 
* 
* 
* 

## Լրացուցիչ գրականություն
* Non-Timber Forest Products Project (Cambodia). *Hydropower on the Sesan/Sekong River*. Mekong factsheet, 1. Phnom Penh: NTFP Project, Ratanakiri Province, 1997.
* Saiyavong, Somphāvan. *Phao Trīang: vithī sīvit kap sathāpattayakam = The life and house of the Tariang people*. [Vīangchan]: Sathāban Khonkhwā Vatthanatham, Kasūang Thalǣng Khāo læ Vatthanatham, 2003.
* . *Phāsā khō̜ng nānā chonphao nai khwǣng Sēkō̜ng Lāo Tai: khwāmrū phư̄nthān phư̄a kānwičhai læ phatthanā = Languages of the tribes in Xekong Province Southern Laos: a foundation for research and development*. Krung Thēp: Samnakngān Kō̜ngthun Sanapsanun Kānwičhai, 2001. 
* United Nations Development Programme (Viangchan, Laos). *Socio-Economic Profile of Sekong Province*. Lao PDR: province profiles series, no. 3. Vientiane: United Nations Development Programme, 1997.
* Vythilingam, I., et al. «The prevalence of Anopheles (Diptera: Culicidae) mosquitoes in Sekong Province, Lao PDR in relation to malaria transmission.» Tropical Medicine & International Health. 8.6 (2003): 525—535.
* 

Կատեգորիա:Լաոսի նահանգներ
Տայնիցկայա աշտարակ (Նիժնի Նովգորոդի կրեմլ)

**Տայնիցկայա  աշտարակ** (),  Նիժնեգորոդյան կրեմլի կլոր աշտարակ։ Տեղակայված է Կորոմիսլովյան և Հյուսիսային աշտարակների միջև գտնվող լեռնային հատվածում։ Մյուս կլոր աշտարակներից  (չհաշված  Ժամայինը) տարբերվում է նրանով, որ վրանաձև կտուրին կա պարեկային աշտարակ, ինչպես Ժամային և Նիկոլսկյան աշտարակները։

Շինության անվանումը կապվում  է ամրոցի պատերի տակով դեպի Պոչայնա գետը փորված «գաղտնի անցուղու» հետ։   Նիժնի Նովգորոդի Կրեմլի երկարատև պաշարման դեպքում ստորերկրյա անցուղու միջոցով կարելի էր հասնել գետին և հագեցնել պաշարվածների ծարավը։ 19-րդ դարում Զելենսկի հորանի հողային աշխատանքների կազմակերպման ժամանակ գաղտնուղին հողով լցվեց, իսկ ստորերկրյա գետակի ջրերի հոսքն ապահովելու համար այն անցկացվեց փայտե խողովակներով  կոլեկտորի մեջ։ Ավանդազրույցի համաձայն, կրեմլյան բլրի մոտակայքում, Պոչայնա գետի ակունքներում գտնվում է մի  քարե մեծաբեկոր և եթե այն տեղաշարժվի ապա ազատություն ստացած ոչ մեծ գետակը մեծ հոսքով  կհորդա և երկրի երեսից կլվանա քաղաքը։ Աշտարակը իր մեջ նաև մեծ ավերիչ ուժ է թաքցնում, նրա պատերի ներսում վառոդ էր պահվում, իսկ մոտակա ձորակում կառուցված էր Կանաչ բակ վառոդի գործարանը։  Գործարանի հետ կապված Տայնիցյան աշտարակը ստացել է իր երկրորդ անվանումը, «Կանաչի» վրա։ Աշտարակի երրորդ անվանումը Մյուռոնակիրներ պայմանավորված է նրանով, որ այն գտնվում է Մյուռոնակիր սուրբ Կանանց եկեղեցու մոտակայքում։ Ինչպես Նիժնի Նովգորոդի Կրեմլի բոլոր շրջանաձև աշտարակները, Տայնիցյանը եռահարկ էր, հրակնատներով, մարտական խցերով և մեկ հարթակ ատամնաձև վերջավորությամբ։

17-րդ դարում Տայնիցկու աշտարակի վրա տեղադրվեց մեկ պղնձե թնդանոթ, իսկ 1785-1790 թվականներին Նիժնիգորոդի նահանգապետ Ի. Մ Ռեբինդերի  հրամանով շինությունը վերակառուցվեց որպես պարենային ապրանքների պահեստ։ 1826-1887 թվականներին աշտարակի տարածքում տեղակայված էր գումարտակի ռազմական հանդերձանքի և զենքի պահեստը։ Հետագայում ամրոցի տարածքում տեղակայվել էր նիժնեգորոդյան վոյեվոդության արխիվը։ Հայրենական մեծ պատերազմի տարիներին ավերված վրանի տեղում տեղադրվել էր զենիթային հրետանի, որը պաշտպանում էր քաղաքը գերմանական բանակի օդային հարձակումներից։ 1960-ական թվականներին իրականացված վերականգնման աշխատանքների ընթացքում վերականգնվեց նաև վրանի տանիքը։

## Գրականություն
* Агафонов С. Л. Нижегородский кремль. Архитектура, история, реставрация. — Горький: Волго-Вятское издательство, 1976. — 136 с.
* Кирьянов И. А. Нижегородский Кремль. Очерк истории кремля в городе Горьком. — Горький: Горьковское книжное издательство, 1956. — 116 с

## Ծանոթագրություններ

## Արտաքին հղումներ
* Тайницкая башня Нижегородского Кремля — Сайт «Пути-дороги»
* История перестройки и реконструкции Кремля 
* Нижегородский кремль 

Կատեգորիա:Նիժնի Նովգորոդի Կրեմլի աշտարակներ
Կատեգորիա:Ռուսաստանի մշակութային ժառանգություն
Ռեբե

**Ռեբե** (), համայնք և բնակավայր Հյուսիսային Ֆրանսիայի կենտրոնական մասում, Փարիզից դեպի արևելք, Իլ դը Ֆրանս երկրամասի Սեն է Մարն դեպարտամենտում

## Պատմություն
Հայտնի է նույն՝ Ռեբե անունը կրող կաթոլիկ վանքով, որն առնչվում է սուրբ Աժիլի անվան հետ (վերջինս յոթերորդ դարում եղել է այդ վանքի վանահայրը, մահից հետո սրբացվել է, դասվել կաթոլիկ եկեղեցու սրբերի շարքը)։

## Ժողովրդագրություն
Այս համայնքի բնակիչներն իրենց անվանում են *Resbaciens*. 1990 թվականի մարդահամարի տվյալներով բնակավայրն ուներ 1751 բնակիչ։

## Ծանոթագրություններ

## Արտաքին հղումներ
* 1999 Land Use, from IAURIF (Institute for Urban Planning and Development of the Paris-Île-de-France région) 
* French Ministry of Culture list for Rebais
* Map of Rebais on Michelin 

Կատեգորիա:Սեն է Մարնի համայնքներ
5-րդ բանակային կորպուս (Հայաստան)

**Հայաստանի Հանրապետության պաշտպանության նախարարության 5-րդ բանակային կորպուս**, Հայաստանի Հանրապետության զինված ուժերի ցամաքային զորքերի կառուցվածքային ստորաբաժանում։ Բանակային կորպուսի հրամանատարն է Անդրանիկ Փիլոյան (18.06.2018-ից):

## Պատմություն
ՀՀ ՊՆ 5-րդ բանակային կորպուսը կազմավորվել է 1998 թվականին։

## Կազմ
5-րդ բանակային կորպուսը, ինչպես նաև այլ բանակային կորպուսները, կազմված է հիմնականում, մեկական հետախուզական, տանկային, հրետանային գումարտակներ, 2-4 մոտոհրաձգային գունդ, երբեմն նաեւ կապի, ինքնագնաց հրետանու, թիկունքի գումարտակներ եւ այլ զորքերից։ Երևանը և Գյումրին ընդգրկող 5-րդ բանականային կորպուսի կազմում գտնվող զորքերի կազմը առավել համեստ է՝ ի տարբերություն այլ բանականային կորպուսների։

## Հրամանատարներ
* Գեներալ-մայոր Կարեն Աբրահամյան (13.11.2015-)
* Գեներալ-մայոր Արտակ Դավթյան (28.09.2017-24.05.2018)
* Անդրանիկ Փիլոյան (18.06.2018-ից)

## Ծանոթագրություններ

Կատեգորիա:1998 հիմնադրումներ Հայաստանում
Օգարյովի տուն

**Օգարյովի տուն** (, **Օգարյովի - Լոբանով-Ռոստովսկու տուն**, ), XVIII-XX դարերի տարածաշրջանային նշանակության ճարտարապետության հուշարձան Մոսկվայում։ Հիմնական շենքի հասցեն՝ Բոլշայա Նիկիտսկայա փողոց, տուն 23/14/9։ Տունը գտնվում է Բոլշայա Նիկիտսկայա փողոցի, Նիկիտսկի բուլվարի և Կալաշնի նրբանցքի անկյունում։ Ներկայումս շենքն զբաղեցնում է «Նիկիտսկի դարպասների մոտ» թատրոնը։

## Պատմություն
Շինության հիմնական մասը վերաբերում է XVIII դարին։ 1753 թվականի դրությամբ այն պատկանել է կոլեգիալ խորհրդական Ս. Ե. Մոլչանովին։ Հետագայում դաստակերտն անցել է գաղտնի խորհրդական Ն. Ն. Սալտիկովին, որն այն նվիրել է դստերը, որն ամուսնացել է իշխան Յ. Ի. Լոբանով-Ռոստովսկու հետ։ XIX դարի սկզբին տունը պատկանել է ներքին գործերի նախարար Դ. Ի. Լոբանով-Ռոստովսկուն։ 1812 թվականի հրդեհից հետո շենքը գնել և ամպիր ոճով վերակառուցել է պատմաբան Դ. Ն. Բանտիշ-Կամենսկին։

1824 թվականից դաստակերտը պատկանել է Պլատոն Օգարյովին։ Տանն անցել են նրա որդու՝ բանաստեղծ և մտածող Նիկոլայ Օգարյովի մանկությունն ու պատանեկությունը։ Տանը հաճախ էր հավաքվում լիբերալ տրամադրված երիտասարդության խմբակը, որում ընդգրկված էին Ալեքսանդր Գերցենը, Վադիմ Պասեկը և ուրիշներ։ 1834 թվականին խմբակի մասնակիցները ձերբակալվել են և պատժվել։

Ն. Օգարյովի քույրը՝ Աննա Պլաուտինան, որին տունն անցել է հոր մահից հետո, այն 1838 թվականին վաճառել է պաշտոնաթող ռոտմիստր արքայազն Ա. Գոլիցինին։ XIX դարի երկրորդ կեսին տունն անցել է Անդրեյ Միխայլովիչ Միկլաշևսկուն։ Նա եղել է Վոլոկիտինո գյուղի ճենապակու գործարանի սեփականատերը։ Միկլաշևսկին վերակառուցել է տունը՝ առաջին հարկում իր արտադրանքի խանութը բացելու և սեփականության եկամտաբերությունն ավելացնելու նպատակով։ Հայտնվել է երրորդ հարկ, մեծացել են պատուհանները, առաջին հարկում արվել են մեծ ցուցափեղկեր և հեռացվել է հնաոճ սյունասրահը։ Ա. Մ. Միկլաշևսկուց հետո դաստակերտն անցել է նրա դստերը, նրանից էլ՝ Միխայիլ Պետրովիչ Սկորոպադսկուն։

1885 թվականին տանը բացվել է Համառուսական ցուցահանդեսում ցուցադրված տնայնագործական իրերի առևտրային-արդյունաբերական թանգարան։ Նույն ժամանակ կատարվել է ևս մեկ վերակառուցում։ Տանը տրվել է էկլեկտիկ շենքի ձևավորում, որը զարդարված էր մանր կոտորակային ծեփվածքներով։ Այնտեղ գործում էին նաև Վ. Ա. Պոլտորացկայայի կանանց բարձրագույն դասընթացները, արվեստի և արդյունաբերության դպրոցը, Ժողովրդական կոնսերվատորիայի խմբերգային դասարանները, 1903 թվականին սա հնագրավաճառ Ա. Մ. Ստարիցինի հասցեն էր, որի մասին գրել է Անատոլ Ֆրանսը։

1913 թվականին տունը վերակահավորել են «Ունիոն» կինոթատրոնի համար, որը խորհրդային տարիներին դարձավ «կրկնվող ֆիլմերի» կինոթատրոն։ Նրա վերևում 1920-ական թվականներին տեղակայված էր Ա. Ն. Սկրյաբինի անվան երաժշտական տեխնիկումը։

Այժմ այստեղ գործում է «Նիկիտսկի դարպասների մոտ» թատրոնը։ Ներսույթներում մեծագույն արժեք ունի կինոթատրոնի շքասանդուղքը, որը XIX դարի առաջին կեսից պահպանվել է գրեթե անփոփոխ։

## Ծանոթագրություններ

## Արտաքին հղումներ
* 

Կատեգորիա:Մոսկվայի շենքեր և կառույցներ
Լա Ֆրիշ

250px|մինի|աջից|Գիշերային միջոցառում Ֆրիշի սանդղավանդների վրա
**Լա Ֆրիշ** ( կամ La Friche), ֆրանսիական Մարսել քաղաքի Սեն-Շառլ կայարանի մոտ գտնվող մշակութային համալիր։ Նախկինում այստեղ գործել է ծխախոտի ֆաբրիկա, որը 1990 թվականին վերակառուցման է ենթարկվել և վերափոխվել մշակութային մեծ , ընդգրկուն կենտրոնի։

## Պատմություն
250px|մինի|ձախից|Ֆրիշի գլխավոր մուտքը
Ֆրիշը ներառում է վաթսունից ավել մշակութային տարաբնույթ կառույցներ՝ թատրոն, պար, երգ-երաժշտություն, ժամանակակից արվեստ, ռադիո և այլն։ Նրա հարկի տակ հյուրընկալվել են միջազգային ճանաչում ունեցող բազմաթիվ արվեստագետներ։ Ունի համերգային երկու դահլիճ. Le *cabaret aleatoire*-ը՝ 900 տեղով և *La cartonnerie*-ն՝ 1200 տեղով։ Մշակութային այս համալիրում նաև ներկայացումներ են բեմադրվում, այստեղից ռադիոհաղորդումներ են տրվում։ Մի շարք անգամներ Ֆրիշում են անցկացվել էլեկտրոնային և քաղաքային երաժշտության *Մարսատակ* անվանումը կրող փառատոնները։
 
Ֆրիշն ունի նաև ռեստորան, մակապարտեզ, երեխաների խաղահրապարակ, գրադարան, տեղական պարենամթերքի շուկա, չմուշկների ու դահուկների խանութ, սահադաշտ, ընտանեկան և համայնքային պարտեզ-զբոսայգիներ, երկու նորակառույց թատրոն։ 2014 թվականին այստեղ բացվել է  արհեստագործական արտադրանքի միջերկրածովյան ինստիտուտ-ցուցահանդեսը։

2013 թվականին Մարսելը Եվրոպայի մշակութային մայրաքաղաք հայտարարվելու կապակցությամբ շահագործման է հանձնվել համայնապատկերային աշտարակը, չորս հազար քառակուսի մետր ընդհանուր մակերեսով ցուցադրման տարածքներ, որոնք տրամադրվել են ժամանակակից արվեստի արժեքավոր նմուշների ցուցադրությանը։  Այդ նույն ժամանակամիջոցում «Les Magazins» շենքի 7.500 քառակուսի մետր տարածք նորացվել և հատկացվել է արվեստանոցների ու գրասենյակների։

Շենքի տանիքին ստեղծվել է շուրջ յոթ հազար քառակուսի մետր ընդհանուր մակերեսով մի ընդարձակ սանդղավանդակ, որտեղ կանոնավոր կերպով համերգներ ու այլ միջոցառումներ են կազմակերպվում, այդ թվում՝ նաև dj-ների մասնակցությամբ։

## Ծանոթագրություններ

## Արտաքին հղումներ
* Le site de la Friche Belle de Mai

Կատեգորիա:Ֆրանսիայի պատմություն
Ռաուֆ Հաջըև

**Ռաուֆ Հաջըև** (, ), Ադրբեջանի կոմպոզիտոր, ԽՍՀՄ ժողովրդական արտիստ (1978), Նա կարևոր դեր խաղաց ադրբեջանական երաժշտական կոմեդիայի զարգացման գործում։ Ադրբեջանի ԽՍՀ կինեմատոգրաֆիստների միության անդամ։ ԽՄԿԿ անդամ 1958 թվականից։

## Կենսագրություն
[200px|left|thumb|Ռաուֆ Հաջըևի խորաքանդակը [Սամեդ Վուրղուն փողոցում]]
Ռաուֆ Սոլթան օղլու Հաջըևը ծնվել է 1922 թվականի մայիսի 15-ին Բաքվում։ 18 տարեկանում նա գրել է իր առաջին օպերետը՝ «Ուսանողների հնարքները»։ 1948-1949 թվականներին սովորել է Մոսկվայի կոնսերվատորիայում։ 1953 թվականին ավարտել է Ադրբեջանի կոնսերվատորիան՝ կոմպոզիտորական դասարանում (ուսուցիչ Կարա Կարաևի դասարան)։ 1955-ին նա կազմակերպել է Ադրբեջանի պետական էստրադական նվագախումբը։ Մինչև 1964 թվականը եղել է նրա գեղարվեստական ղեկավարն։ 1964 թվականին նա դարձել է Բաքվի ֆիլհարմոնիայի տնօրեն, իսկ մեկ տարի անց դարձել է Ադրբեջանի ԽՍՀ մշակույթի նախարար, մինչ այդ աշխատել է մինչև 1971 թվականը։ Նա մահացել է 1995 թվականի սեպտեմբերի 18-ին։

## Ստեղծագործություններ
### Երաժշտական կոմեդիներ, օպերետներ
* Romeo mənim qonşumdur (Ռոմեոն իմ հարևանն է)-1960
* Gülüşünü gizlətmə (Մի թաքցրեք ծիծաղդ)-1969
* Mənim məhəbbətim – (Kuba Իմ սերը՛ Կուբա)-1963
* Ana, mən evlənirəm (Մայրս, ես ամուսնանում եմ)-1976

### բալետներ
* "Yallı" (Յալլը)-1969
* "Azərbaycan suitası" (Ադրբեջանական սյուիտ)
* "Üç inqilab" (Երեք հեղափոխությունները)-1973
* "Alov" (Կրակ)-1976
* "Uriya" (Ուրիյա)-1978

### Սիմֆոնիկ պոեմներ
* "Şeyx Sənan" (Շեյխ Սենան)-1982
* "Səbuhi" (Սաբուհի)-1983
* "Həzi Aslanov" (Հազի Ասլանով)-1984

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:ԽՍՀՄ ժողովրդական արտիստներ
Կատեգորիա:Անձինք նամականիշերի վրա
Կատեգորիա:Լենինի շքանշանի ասպետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Բաքվի երաժշտական ակադեմիայի շրջանավարտներ
Կատեգորիա:Ադրբեջանի քաղաքական գործիչներ
Կատեգորիա:ԽՄԿԿ անդամներ
Դորիս Գերկե

**Դորիս Գերկե** (, ), գերմանացի գրող, դետեկտիվ վեպերի հեղինակ։ Մարտին Բեքի (1991) և Ֆրիդրիխ Գլաուզերի (2000) մրցանակների դափնեկիր։

## Կենսագրություն
Դորիս Գերկեն ծնվել է 1937 թվականին Գրայֆսվալդում, ծառայողի ընտանիքում։ 1949 թվականին ընտանիքը տեղափոխվել է Համբուրգ։ Ծնողները չեն կարողացել դստեր համար ապահովել բարձրագույն կրթություն և 16 տարեկան հասակում նա աշխատանքի է անցել որպես ադմինիստրատոր։ Ամուսնացել է 20 տարեկանում, 22 տարեկանում ծնվել է նրա երկրորդ երեխան և Դորիսն իրեն լիովին նվիրել է ընտանիքին, երեխաներին (որդուն և դստերը) և տնային տնտեսությանը։ 1980 թվականին կրթաթոշակ է ստացել ուսանելու իրավունք, ինչին նա ձգտում էր դպրոցն ավարտելուց ի վեր։ Սակայն, կրթություն ստանալուց հետո, Դորիսը մասնագիտությամբ չի աշխատել։ Իր առաջին վեպը գրել է 1988 թվականին։

1987 թվականի օգոստոսի 1-ին նա ձեռքով սկսել է գրել իր առաջին թրիլլերը։ 1988 թվականին լույս է տեսել նրա առաջին դետեկտիվ վեպը, «Վեյնշրյոտեր, Ձեզ կախել է պետք», որը հեղինակին լայն ճանաչում է բերել պոեզիայի և նարնջի հյութոց օղու սիրահար կոմիսար Բելլա Բարտոկի կերպարի շնորհիվ։ Հետագայում կոմիսարի մասին շարքերի վեպերը էկրանավորվել են։ Իր մի քանի ստեղծագործություններ Դորիսը ստորագրում է Մերիամ-Ջո Մորել կեղծանվամբ։ Գրում է նաև երեխաների համար։

Քաղաքականության բնագավառում Դորիսն ունի «ձախ» հայացքներ, որոնք կապված են նրա պացիֆիստական և հակաֆաշիստական համոզմունքների հետ։ Նա մասնակցում է քաղաքական ցույցերի, մասնակցում է նաև Գերմանիայի Կոմունիստական կուսակցության լրատվական ծրագրին` «UZ-Pressefesten»:

## Մրցանակներ
* Մարտին Բեքի մրցանակ *Du skrattade, du ska dö*-ի համար, 1991 
* Գերմանախոս հեղինակների Գլաուզեր մրցանակ, 2000 

## Ստեղծագործություններ

## Ծանոթագրություններ

## Արտաքին հղումներ
* Portrait and interview 
* www.krimilexikon.de
*„Hannelore Hoger als ''„Bella Block“''. Am liebsten würde sie die Verbrechen verhindern“, Frankfurter Allgemeine Zeitung, 14 January 2006, Nr. 12, S. 45, Interview with Hannelore Hoger and Doris Gercke

Կատեգորիա:Գերմանացի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Գերմանացի բանաստեղծուհիներ
Կատեգորիա:Փաստաբաններ
Կատեգորիա:Գերմանացի կին գրողներ
Երեք թագավորությունների պատերազմ

**Երեք թագավորությունների պատերազմ**, հաճախ հայտնի որպես **Բրիտանական քաղաքացիական պատերազմներ**, մի շարք հակամարտություններ, որոնք տեղի են ունեցել Անգլիայի, Իռլանդիայի և Շոտլանդիայի թագավորություններում 1639-ից 1651 թվականներին։ Անգլիայի քաղաքացիական պատերազմը նույնպես այս հակամարտությունների շարքին էր պատկանում, ինչի արդյունքում 1649 թվականին Անգլիայի խորհրդարանի կողմից գահընկեց արվեց միապետ Չարլզ I Ստյուարտը։

Պատմաբանները այս հակամարտությունների մեջ հաճախ ներառում են 1650-ականներին հաջորդած ապստամբությունները և հակամարտությունները, որոնք շարունակվեցին մինչև 1660 թվականը Ստյուարտների վերականգնումը և որոշ դեպքերում ներառվում է Թոմաս Վենների ապստամբությունը հաջորդ տարի։ Պատերազմները արդյունք էին կրոնական և քաղաքացիական խնդիրների։ Կրոնական խնդիրներից էր, որ միապետն ինքն էր որոշում կրոնական դավանանքի հարցերը, իսկ քաղաքացիները ցանկանում էին ազատ հավատքի իրավունք։ Քաղաքական խնդիրներից էր միապետի իշխանության մի մասի փոխանցումը խորհրդարանին։

Պատերազմներում կային նաև ազգամիջյան հակամարտությունների տարրեր, քանի որ Իռլանդիան և Շոտլանդիան պայքարում էին Անգլիայի վերահսկողության դեմ Երեք թագավորությունների ներսում։ Խորհրդարանական Անգլիայի հաղթանակը (Օլիվեր Կրոմվելի և նրա բանակի գլխավորությամբ), թագավորի վտարումը օգնեց հիմք դնել ապագա Մեծ Բրիտանիայի և Իռլանդիայի, քանի որ սահմանադրական միապետության իշխանությունը փոխանցվեց խորհրդարանին։

Այս պատերազմները ներառում են 1639-1640 Եպիսկոպոսյան պատերազմները, 1641 թվականի Իռլանդիայի ապստամբությունը, 1642–1649 թվականներին Իռլանդիայի համադաշնությունը, 1644-45 թվականների Շոտլանդիայի քաղաքացիական պատերազմը, Իռլեանդիայի Կրոմվելյան նվաճումը 1649 թվականին (ընդհանուր Տասնմեկամյա պատերազմ կամ Իռլանդական համադաշնային պատերազմներ) և Առաջին, Երկրորդ ու Երրորդ Անգլիայի քաղաքացիական պատերազմները համապատախանաբար 1642–1646, 1648–1649 և 1650–1651 թվականներին։

## Ծանոթագրություններ

*
*
*
*
*
*
*. An 88-page pamphlet.
*
*
*
*
*
*
*

Կատեգորիա:17-րդ դարի հակամարտություններ
Կատեգորիա:17-րդ դարն Անգլիայում
Կատեգորիա:Անգլիայի պատերազմներ
Մարսելի պատմության թանգարան

**Մարսելի պատմության թանգարան** (),ֆրանսիական Մարսել քաղաքի պատմությունը ցուցանմուշների միջոցով ներկայացնող թանգարան, որը հիմնվել է 1983 թվականին՝ տեղավորվելով Center Bourse Center Gallery առևտրի կենտրոնում։ Համարվում է Ֆրանսիայի քաղաքների պատմությունն արտացոլող չափազանց կարևոր թանգարաններից մեկը:.

## Պատմություն
Մարսելը Ֆրանսիայի հնագույն քաղաքն է, հիմնվել է մոտավորապես Ք. ա. 600 թվականին, Հունաստանի Ֆոկիա երկրամասից նավարկելով այդ կողմերը հասած հույների կողմից։ Ունեցել է հին նավահանգիտ, եղել է աշխույժ առևտրային քաղաք։

1967 թվականին Center Bourse առևտրի կենտրոնի շինարարության նպատակով հիմքերի փորման աշխատանքներ կատարելու ժամանակ հայտնաբերվեցին Մարսելի (Massilia-ի) հին նավահանգստի, հնագույն և միջնադարյան ժամանակների կառույցների մնացորդներ, նեկրոպոլ, հնագիտական բազմաթիվ գտածոներ։ Պեղված ավերակները ներկայումս գտնվում են Jardin des Vestiges զբոսայգու տարածքում և հասանելի են թանգարանի այցելուներին։

Գտնված արժեքների հիմքի վրա 1983 թվականին բացվեց թանգարան՝ մշտական ցուցադրությամբ, որի համար օգտագործվեցին պեղումների արդյունքում գտնված առարկաները և վերոնշյալ զբոսայգին։ 2003 թվականին, երբ Մարսելը հայտարարվեց Եվրոպայի մշակութային մայրաքաղաք, թանգարանը մեծապես վերակառուցվեց, ստեղծվեց պատմական անցուղի հին քաղաքի միջով՝ պատմության թանգարանի և Եվրոպայի ու միջերկրածովյան ավազանի քաղաքակրթությունների նորաբաց թանգարանի միջև;
250px|մինի|ձախից|Մարսելի պատմության թանգարանում
250px|մինի|Նավաբեկության ենթարկված հին հռոմեական նավի կմախք
Թանգարանի ներկայիս մշտական ցուցադրությունում ներկայացված է Մարսելի պատմությունը սկզբից մինչև 18-րդ դարը, ներառյալ 2-րդ դարի նավի իրանը, որը համարվում է այդ ժամանակների փոխադրամիջոցի լավագույն պահպանված նմուշը աշխարհում։ Ցուցադրված են նաև քաղաքի ու նրա մերձակա տարածաշրջանի նախապատմությանն առնչվող ցուցանմուշներ՝ ֆոկացիների, լիգուրների, Հին Հունաստանի, Հին Հռոմի հետ առնչությունների, այնուհետև՝ վաղ քրիստոնեության, միջնադարյան բրուտանոցների, հախճապակու ֆրանսիական առաջին մանուֆակտուրայի (13-րդ դար), Լուի 14-րդ թագավորի օրոք քաղաքի նոր թափով, բուռն զարգացման, Սեն-Ժան և Սեն-Նիկոլա ամրոցների կառուցման, ճարտարապետ, քանդակագործ և նկարիչ Պիեռ Պուժեի գործերի, 1720 թվականի մեծ ժանտախտի և պատմական նշանակալի այլ իրադարձությունների վկայություններ։

Նախատեսված է կառուցապատման նոր աշխատանքներ իրականացնել, որը հնարավորություն կտա թանգարանում ներկայացնել Մարսել քաղաքի 19-րդ և 20-րդ դարերի պատմությունը ևս։

Ներկա դրությամբ թանգարանը վերոնշյալի հետ մեկտեղ ունի նաև գրադարան, փաստաթղթերի կենտրոն, տեսագրությունների հարուստ հավաքածու;
## Ծանոթագրություններ

## Արտաքին հղումներ
* Պաշտոնական կայք

## Աղբյուրներ
* Marseille City website: museum webpage
*Centre de la Bourse website: museum webpage 

Կատեգորիա:Մարսելի թանգարաններ
Կատեգորիա:Ֆրանսիայի հնագիտական թանգարաններ
Կատեգորիա:1983 հիմնադրված թանգարաններ
Կատեգորիա:1983 հիմնադրումներ Ֆրանսիայում
Ջավանշիր Կուլիև

**Ջավանշիր Կուլիև**(, ), Ադրբեջանի կոմպոզիտոր, Ադրբեջանի Հանրապետության արվեստի վաստակավոր գործիչ։

## Կենսագրություն
Ջավանշիր Ռահիմ օղլի Գուլիևը ծնվել է 1950 թվականի նոյեմբերի 22-ին Շաքիում։ 1967 թվականին ավարտել է ռուսական միջնակարգ դպրոցը։ Սովորել է Շեքի երաժշտական քոլեջում և ավարտել 1968 թվականին։ Այդ տարի նա ընդունվել է Ուզեիր Հաջիբեկովի անվան պետական կոնսերվատորիայի ժողովրդական նվագարանների ֆակուլտետ։ Երկու տարի անց  նա անցել է Կոնսերվատորիայի կոմպոզիտորի ֆակուլտետը և 1975-ին ավարտել է կոմպոզիտորը, պրոֆեսորը Ջովդեթ Հաջիևի դասարանը։

## Ստեղծագործություններ
Ջավանշիր Կուլիևը ժամանակակից Ադրբեջանի առաջին ռազմական օրհներգի հեղինակն է։ 1973 թվականից աշխատել է Ադրբեջանի հեռուստատեսության և ռադիոյի հեռարձակման պետական կոմիտեում որպես ձայնային ռեժիսոր և նա 17 տարի աշխատել է այդ պաշտոնում։

## Ծանոթագրություններ

Կատեգորիա:Ադրբեջանցի երաժիշտներ
Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:Ադրբեջանցի կոմպոզիտորներ
Ռուկավիշնիկովի տուն

**Ռուկավիշնիկովի տուն** (), XIX դարի առանձնատուն Մոսկվայում։ Հասցեն` Բոլշայա Նիկիտսկայա փողոց, տուն 41։

## Պատմություն
Տնատիրության տիրապետման պատմությունը սկսվում է XVIII դարի կեսերից. Բեզսոնովների դաստակերտի մեծ հողատարածքում 1757 թվականի հատակագծում պատկերված է կիսանկուղով մեկհարկանի քարե ապարանք։ 1812 թվականի հրդեհից փրկված տունը 1830 թվականին պետական խորհրդական Ն. Ա. Սիմոնովի դուստրը վերնակառուցել է կիսահարկով։ 1876 թվականին հողակտորը հերթական անգամ բաժանվել է. նրա արևմտյան մասը տիրուհին` կոլեգիալ քարտուղար Ե. Դ. Վիկուլինի կինը, վաճառել է Ռուկավիշնիկովների վաճառականների տոհմի հիմնադիր Վասիլի Նիկիտիչ Ռուկավիշնիկովին։ Հողամասը ձևակերպվել է նրա կնոջ` Ելենա Կուզմինիչնայի անունով, որը նույն թվականին Ա. Ս. Կամինսկու նախագծով տունը վերակառուցելու վերաբերյալ խնդրագիր է ներկայացրել։ Վերնակառուցելով երկրորդ հարկը և հյուսիսային կողմից կցակառուցելով ելուն` Կամինսկին նաև էապես փոխել է ճակատի ճարտարապետական դիմագիծը  «իրեն բնորոշ էկլեկտիկ ձևով` օգտագործելով մոսկովյան նեոբարոկկոյի թեմաներ»։

Այստեղ ապրած Կ. Վ. Ռուկավիշնիկովը հաճախ անցկացնում էր Ռուսական երաժշտական ընկերության վարչության մոսկովյան բաժանմունքի ժողովներ։

Ռուս-ճապոնական պատերազմի ժամանակ ամբողջ երկրորդ հարկը վերածվել է վիրաբուժական հիվանդանոցի, որը հետագայում վերակահավորվել է «Ե. Ն. Ռուկավիշնիկովայի վիրաբուժարանի»։

Խորհրդային տարիներին տունը մինչև 1960 թվականը եղել է Մոսկվայի առողջապահության բաժնի վարույթում, այնուհետև հանձնվել է դիվանագիտական ներկայացուցչություններին։ Այժմ այստեղ է գտնվում Մյանմայի դեսպանությունը։

## Ծանոթագրություններ

## Աղբյուրներ
**Никифоров А. С.* Дом Рукавишниковых // Московский журнал. — 2015. — № 10. — С. 52—55. — ISSN 0868-7110.

Կատեգորիա:Մոսկվայի շենքեր և կառույցներ
Արսենևների քաղաքային դաստակերտ

**Արսենևների քաղաքային դաստակերտ** (), փայտե շենք Մոսկվայում (Ռուսաստան), որը կառուցվել է XIX դարի սկզբին։ Գտնվում է Կենտրոնական վարչական օկրուգի Զամոսկվորեչիե շրջանում։ Հասցեն` Բոլշայա Օրդինկա փողոց, տուն 45/8, շինություն 3։ Ունի մշակութային ժառանգության դաշնային նշանակության օբյեկտի կարգավիճակ (գրանցման համար` 771410416230006` համաձայն ՌԽՖՍՀ նախարարների խորհրդի 1960 թվականի օգոստոսի 30-ի «ՌԽՖՍՀ-ում մշակույթի հուշարձանների պահպանության գործի հետագա բարելավման մասին» որոշման)։

## Պատմություն
Տունը կառուցվել է անհայտ ճարտարապետի կողմից XIX դարի սկզբին` մինչև 1812 թվականի Մոսկվայի հրդեհը։ Հրդեհից շենքը լրջորեն չի տուժել, պահպանվել է նրա քարե ցոկոլային հարկը։ 1834 թվականին վերակառուցվել է շենքի ճակատը։ Առանձնատունը պատկանել է Արսենևների ընտանիքին։

2015 թվականի տվյալներով` շինության տարածքում գործում է ռեստորան։

Տան ճակատին փակցված է շինության մասին տեղեկություններով տախտակ։

## Ճարտարապետություն
Դաստակերտը քարե ցոկոլային հարկով և կիսահարկով գերանաշենք է։ Տունը կառուցված է ամպիր ոճով։ Տունը կառուցված է փայտից, բայց ներկված է այնպես, ինչպես ներկում են քարե շինությունները։ Բարձր կիսահարկն ավարտվում է ճակտոնով։ Ճակատը զարդարված է չորս կլոր հոնիական կիսասյուներից բաղկացած սյունաշարքով։ Պատուհանները տեղադրված են կամարների խորշերի մեջ։ Տան այս տեսակը բավականին տարածված է եղել Զամոսկվորեչիեում XIX դարում։

## Պատկերասրահ

Moscow, Bolshaya Ordynka 45 June 2009 06.JPG|Արսենևների քաղաքային դաստակերտի տեսքը հեռվից
Moscow, Bolshaya Ordynka 45 detail.jpg|Արսենևների քաղաքային դաստակերտ


## Ծանոթագրություններ

Կատեգորիա:Մոսկվայի շենքեր և կառույցներ
Եգիպտական թվային համակարգ

[250px|right|thumb|Թվայնացում [Եգիպտական հիերոգլիֆներով  հարթաքանդակի վրա]]

**Եգիպտական թվային համակարգ**, հաշվարկման համակարգ, որը օգտագործվել է Հին Եգիպտոսում ընդհուպ մինչև Ք․ա․ X դար։ Այս համակարգում թվանշաններ են հանդիսանում հիերոգլիֆային նշանները՝ նրանք նշանակել են 1, 10 100 և այլ թվեր մինչև միլիոն։

## Սիմվոլները և նշանակությունը

Թվերը 10 համակարգին րենթարկվող թվերը, գրվում էին այս տվերի կրկնակիներով։ Յուրաքանչյուր թիվ կարող էր կրկնվել 1-ից 9 անգամ։ Օրինակ 4622 թիվը գրվում էր հետևյալ ձևով՝

Հստակ գրելու ուղղություն գոյություն չուներ. նրանք կարող էին գրել աջից ձախ կամ էլ ձախից աջ և նունյիսկ ուղղահայաց։
Օրինակ՝ հիերոգլիֆային գիր

30x30px30x30px30x30px,
և նույն հիերոգլիֆների հակառակ գրելու ձևը
30x30px30x30px30x30px 
նշանակում է միևնույն թիվը - «12».

## Եգիպտական թվերի հնչումը

## Ծանոթագրություններ

## Գրականություն

* Allen, James Paul. 2000. *Middle Egyptian: An Introduction to the Language and Culture of Hieroglyphs*. Cambridge: Cambridge University Press. Numerals discussed in §§ 9.1—9.6.
* Gardiner, Alan Henderson. 1957. *Egyptian Grammar; Being an Introduction to the Study of Hieroglyphs*. 3rd ed. Oxford: Griffith Institute. For numerals, see §§ 259—266.
* Goedicke, Hans. 1988. *Old Hieratic Paleography*. Baltimore: Halgo, Inc.
* Möller, Georg. 1927. *Hieratische Paläographie: Die aegyptische Buchschrift in ihrer Entwicklung von der Fünften Dynastie bis zur römischen Kaiserzeit.* 3 vols. 2nd ed. Leipzig: J. C. Hinrichs’schen Buchhandlungen. (Reprinted Osnabrück: Otto Zeller Verlag, 1965)

## Արտաքին հղումներ
* Египетская система счисления 
* Египетская нумерация и транслитерация 

## Տես նաև

* Մաթեմատիկան Հին Եգիպտոսում
* Եգիպտերեն

Կատեգորիա:Մաթեմատիկայի պատմություն
Կատեգորիա:Հին Եգիպտոսի մշակույթ
Կատեգորիա:Հաշվարկման համակարգեր
Շնչող արվեստ

**Շնչող արվեստ**, նախագիծ, որ իրականացվել է Երևանի 6 թանգարաններում Հայաստանում ԱՄՆ-ի դեսպանատան աջակցությամբ։ Նպատակն էր նորովի ներկայացնել Երևանի թանգարաններում պահվող ցուցանմուշներն ու նոր շունչ հաղորդել դրանց։

## Նախագծի մասին
300px|thumb|left|Շնչող արվեստ նախագծի ներկայացումը Գաֆեսճեան քանդակների պուրակում
Հայաստանում ԱՄՆ-ի դեսպանատան աջակցությամբ ԱՄՆ-ում իրականացվող փոխանակման ծրագրերի շրջանավարտները՝ արվեստագետներն ու արվեստի առաջատար գործիչները համատեղ ջանքերով փորձեցին ներկայացնել հայաստանյան վառ արվեստը նոր լույսի ներքո մի նախաձեռնության միջոցով, որը կոչվում էր «Շնչող արվեստ» (Art Alive!):

«Շնչող արվեստ» նախաձեռնության շրջանակում 2018 թվականի հունիսի 14-ից 19-ը Երևանի վեց թանգարաններ (Մարտիրոս Սարյանի տուն-թանգարան, Երվանդ Քոչար թանգարան, Հայաստանի ազգային պատկերասրահ, Գաֆէսճեան արվեստի կենտրոն, Կալենց թանգարան, Արև արթ գելըրի), որոնց տնօրենների մեծ մասն ամերիկյան փոխանակման ծրագրերի շրջանավարտներ են, իրենց հարկի տակ ներկայացրեցին արվեստը նորովի հրամցնելու ուշագրավ լուծումներ՝ բեմադրություն, բոդի արթ, տեսապրոյեկտմամբ վերափոխված տարածքներ և ինստալյացիաներ։

«Շնչող արվեստ» նախաձեռնությամբ Երևանի թանգարաններում պահվող ցուցանմուշները ներկայացվեցին նորովի՝ բեմադրության և տեսաարվեստի միջոցով, որի շնորհիվ այցելուների առաջ բացահայտվեց հայտնի ստեղծագործությունների գեղարվեստական արժեքը և գաղափարի վեհությունը` մեկ այլ տեսանկյունից և մեկ այլ միջոցի կիրառմամբ։ Հայաստանում իր տեսակի մեջ առաջին անգամ իրականացվող այս ծրագիրն ի ցույց դրեց հայկական ստեղծարարությունն ու զբոսաշրջիկների համար գեղեցիկ արվեստների գրավիչ ու գունեղ միջավայր ձևավորելու ցանկությունը։ Ծրագիրն իրականացվեց ԳԱԿ Փոքր թատրոնի գեղարվեստական ղեկավար և ԱՄՆ պետքարտուղարության միջազգային առաջնորդ-այցելուների ծրագրի շրջանավարտ Վահան Բադալյանի կողմից։ Ծրագիրը, որին նա մասնակցել է Միացյալ Նահանգներում, դիտարկում էր այն ուղիները, թե ինչպես կատարողական արվեստները կարող են կիրառվել երիտասարդական նախաձեռնություններ խթանելու նպատակով։

## Ժամանակացույց

## Ծանոթագրություններ

The Kendrick Academy

Կատեգորիա:Արվեստի իրադարձություններ
Այվազե

**Այվազե**, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։

## Պատմամշակութային կառույցներ
Այվազեն ուներ 1284 թվականին կառուցված եկեղեցի։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Մարկաս Զինգերիս

**Մարկաս Զինգերիս** (, ), լիտվացի գրող, բանաստեղծ, թատերագիր, թարգմանիչ, լրագրող։ Վիլնոյի գաոնի հրեական պետական թանգարանի տնօրենն է (2005-2019)։

## Կենսագրություն
Ավարտել է Վիլնյուսի համալսարանի լրագրության ֆակուլտետը (1971)։

1971-1977 թվականներին դասավանդել է Կաունասի բարձրագույն ուսումնական հաստատություններում։ Կուսակցության անդամակցել հրաժարվելուց հետո հեռացվել է աշխատանքից և դուրս է եկել փիլիսոփայության ասպիրանտուրայից։

Աշխատել է Կաունասի Վիտաուտասի անվան ռազմական թանգարանում, Լիտվայի գյուղատնտեսական ակադեմիայում (Կաունաս), Վիլնյուսի համալսարանի միջազգային հարաբերությունների և քաղաքագիտության ինստիտուտում։

Նա հրատարակել է բանաստեղծությունների մի շարք ժողովածուներ՝ «Տուն մայրի ծառից» («Namas iš kedro», 1984), «Մանկության երեկո» («Vakaras vaikystėje», 1989),  «Ինչքան մայրամուտներ» («Šitiek saulėlydžių», 1993), պատմվածքների ժողվածուներ՝ «Պատրանք» («Iliuzionas» (2000)): «Շատրվանների շուրջ» կամ «Փոքրիկ Փարիզ» («Aplink fontaną, arba Mažasis Paryžius», 1998), «Երաժշտությամբ զբաղվել երկուսով» («Grojimas dviese», 2002) վեպերի և այլ ստեղծագործությունների հեղինակ է։ Զինգերիսի ստեղծագործությունները թարգմանվել են ինը լեզուներով՝ գերմաներեն, ֆրանսերեն, անգլերեն, դանիերեն, ռուսերեն, իդիշ, ֆիններեն, լեհերեն, հունգարերեն։

Նա լիտվերեն է թարգմանել Իսահակ Բաշևիս Զինգերի պատմվածքները, Իոսիֆ Բրոդսկու ստեղծագործությունները։

Լիտվայում նացիստական և խորհրդային օկուպացիոն ռեժիմի հանցագործությունների հետաքննության միջազգային հանձանժողովի ծրագրային տնօրենն է 1999 թվականից։

Լիտվացիների և հրեաների միջև փոխհամաձայնության լիտվական հասարակական կենտրոնի ղեկավարն է։

2009 թվականի փետրվարին Լիտվիայի վարչապետ Անդրյուս Կուբիլյուս խորհրդականն էր հրեաների ցեղասպանության հարցերով։

Լիտվայի Գրողների միության անդամ էր (1990 թվականից), Լիտվիայի PEN միջազգային կազմակերպություն անդամ։

Նա ապրել և աշխատել է Վիլնյուսում։ Կրտսեր եղբայրը լիտվացի քաղաքական գործիչ Էմանուելիս Զինգերիսն է։

## Պարգևներ
* Բամբակի և գործվածքի միավորման Պետրաուսկասի անվան պարգև (1984 թվական, «Տուն մայրի ծառից» բանաստեղծությունների գրքի համար (Namas iš kedro)):
* 1988 թվականին Կաունասի «Աուդեյաս» ֆաբրիկայի բանաստեղծական լավագույն գրքի մրցանակ (1989, «Մանկության երեկո» (Vakaras vaikystėje))։
* «Один лит» մրցանակ (2000, «Պատրանք» («Iliuzionas») գրքի համար)։
* Լիտվայի՝ ՆԱՏՕ-ին անդամակցելու կապակցությամբ (2003)։

## Ծանոթագրություններ

## Արտաքին հղումներ
* Zingeris, Markas 
* Маркас Зингерис на сайте публичного учреждения «Books from Lithuania»     
* Маркас Зингерис на сайте Союза писателей Литвы    

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Լիտվացի բանաստեղծներ
Կատեգորիա:Լիտվացի գրողներ
Կատեգորիա:Լիտվացի դրամատուրգներ
Կատեգորիա:Լիտվացի թարգմանիչներ
Կատեգորիա:Լիտվացի լրագրողներ
Կատեգորիա:Լիտվացի հասարակական գործիչներ
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային թարգմանիչներ
Կատեգորիա:Խորհրդային լրագրողներ
Կատեգորիա:Վիլնյուսի համալսարանի շրջանավարտներ
Բալթիկա (մարզադաշտ)

**Բալթիկա մարզադաշտ** (), մարզադաշտ Կալինինգրադում, Խաղաղության պողոտայի և Կալինինգրադի Կենտրոնական շրջանում գտնվող Դմիտրի Իվանովիչ Դոնսկոյի փողոցի միջև գտնվող մարզադաշտը։ Հանդիսականների տրիբունայում կարող են տեղավորվել 14500 հանդիսատես։ Հասարակական տրանսպորտի մոտակա կանգառներն են «Կենդանաբանական այգի/Մոսկվա հյուրանոց» և «Թատերական փողոց»։

## Մարզադաշտի նախկին անվանումներ
* 1892-1937- «Walter-Simon Platz»
* 1937-1945- «Erich-Koсh Рlatz»
* 1945-1954- «Դինամո»
* 1954-1958- «Սննդագործ»

## Պատմություն
Ռուսաստանի ամենահին մարզադաշտն է։ 1800 թվականին մարզադաշտի տեղում եղել է «Ֆլորա» զբոսայգին։ 1892 թվականին Քյոնիգսբերգի քաղաքային խորհրդական, բանկիր, դոկտոր Վալտեր Սիմոնը այս տարածքում կառուցել և քաղաքին է նվիրել սպորտային խաղահրապարակներ, որից հետո մարզադաշտը բազմիցս վերակառուցվել և ընդլայնվել է։ Մարզադաշտը եղել է երկու ֆուտբոլային ակումբների տնային խաղադաշտ՝ VfB_Königsberg (մարզադաշտը հանդես է եկել մինչև 1929 թվական) և Königsberger STV (1922-1944): 1933 թվականին, երբ Հիտլերն իշխանության եկավ, արենան դարձավ շքերթների, երթերի և հանրահավաքների անցկացման վայր։

## Ընթացիկ կարգավիճակ
Համարվում է դաշնային նշանակության հուշարձան։ 2017-2018 թվականներին (ՖԻՖԱ-ի 2018 թվականի աշխարհի առաջնությանն ընդառաջ, որի վերջնական մրցաշարն անցկացվել է Ռուսաստանում), Կալինինգրադում բացվել է 35000 հանդիսատեսի համար նախատեսված նոր մարզադաշտ։

Ըստ «Բալթիկա Կալինինգրադ ՖԱ»-ի նախկին գլխավոր տնօրեն Ալեքսանդր Գվարդիսի, որոշ տեղեր կլինեն հավաքովի կառույցներից և ապամոնտաժելուց հետո տեղեր կլինեն 25000 հանդիսատեսի համար։

## Հասցե
Ք. Կալինինգրադ, Դմիտրի Իվանովիչ Դոնսկոյի փողոց 2։ Գլխավոր մուտքն ու դրամարկղերը գտնվում են Խաղաղության պողոտայի կողմում։

## Պատկերասրահ

Stadium Baltika (Kaliningrad).jpg|Մարզադաշտի մուտք
Baltika stadion avia.jpg|Մարզադաշտի տեսքը թռչնի բարձրությունից


## Ծանոթագրություններ

## Աղբյուրներ
* 
Albinus, Robert (1985). Lexikon der Stadt Königsberg Pr. und Umgebung (in German). Leer: Verlag Gerhard Rautenberg. p.&nbsp;371. ISBN 3-7921-0320-6.

Կատեգորիա:1892 հիմնադրված մարզադաշտեր
Կատեգորիա:Կալինինգրադի շենքեր և կառույցներ
Կատեգորիա:Ռուսաստանի ֆուտբոլային մարզասրահներ
Գուրգեն Ավետիսյան (գիտնական)

**Գուրգեն Արտաշեսի Ավետիսյան** (), խորհրդահայ գիտնական՝ մեղվաբուծության ոլորտում։ 
Կենսաբանական գիտությունների դոկտոր, պրոֆեսոր, 1956 թվականից 1984 թվականներն ընկած ժամանակահատվածում եղել է Մոսկվայի Կ. Ա. Տիմիրյազևի անվան գյուղատնտեսական ակադեմիայի մեղվաբուծության ամբիոնի վարիչ։

## Կենսագրություն և կարիերա
Գուրգեն Ավետիսյանը ծնվել է 1905 թվականին Գյումրիում։ 1927 թվականին ավարտել է Թիֆլիսի տեխնիկական ինստիտուտը՝ գյուղատնտեսի որոկավորմամբ։ Մինչև 1929 թվականը սովորել է Մոսկվայի գյուղատնտեսական ակադեմիայի զոոինժեներիայի բաժինը և ստացել կենդանաբուծության տեխնիկի որոկավորում։

1931 թվականից 1935 թվականներին աշխատել է Համամիութենական կենդանաբուծության ինստիտուտի մեղվագենետիկայի լաբորատորիայում։ Այստեղ նրա ղեկավարն էր հայտնի ծագումնաբան Ալեքսանդր Սերեբրովսկին։

Մասնակցել է Հայրենական մեծ պատերազմի, 1941-1945) գործողություններին, ստացել մայորի կոչում։ Բանակում համալրել է ԽՄԿԿ շարքերը։ Աշխատել է Մոսկվայի պետական համալսարանում, որտեղ պաշտպանել է դոկտորական ատենախոսություն։

Հետպատերազմյա ժամանակահատվածում եղել է «Մեղվաբուծություն» ամսագի գլխավոր խմբագիրը և Մեղվաբուծության գիտահետազոտական ինստիտուտի տնօրենի տեղակալը։

Գուրգեն Ավետիսյանը ապիմոնդիայի պատվավոր անդամ էր։

Պատրաստել է շուրջ 40 գիտությունների թեկնածուների և դոկտորների։ Նրա աշակերտներից են՝ Յուրի Չերևկոն, Անատոլի Կոչետովը։ Գիտնականը երկար տարիներ ուսումնասիրել է կարպատյան մեղուներին։

«Science» ամսագիրը Գուրգեն Ավետիսյանի մասին գրել է. «Մեղվաբուծական ամբողջ գիտական աշխարհում դժվար է մեկ այլ գիտնականի նշել, ով այսքան մեծ քանակի գիտնականներ և հետազոտողներ է պատրաստել։ Այսքան շատ բազմազան գիտական աշխատանք միայն կարող էր գրել բնության գիտակ անձնավորությունը»։

Ականավոր գիտնականը պարգևատրվել է «Պատվո նշան» և «Աշխատանքային արիության» մեդալներով։

Նրա հիշատակը հավերժացել է 2006 թվականին Ուկրաինայի Անդրկարպատյան մարզի Վուչկովո գյուղում մեղվի հուշարձանի տեղադրմամբ։

Ավելի քան 200 աշխատության հեղինակ է, այդ թվում նաև «Մեղվաբուծություն» դասագրքի (1965 թվական, թարգմանվել է անգլերեն և ռումիներեն)։

## Մատենագրություն
* Аветисян Г. А. Пчеловодство. — М.: Колос. 1982. — 295 с.
* Аветисян Г. А. Разведение и содержание пчел. — 2-е изд., перераб. и доп. — М.: Колос, 1983. — 271 с.

## Ծանոթագրություններ

## Գրականություն
* А. И. Черкасова, И. К. Давыденко и др. Словарь-справочник по пчеловодству. Киев: «Урожай», 1991.

## Արտաքին հղումներ
* http://beejournal.ru/istoriya/2762-neskolko-slov-o-moem-uchitele-professore-g-a-avetisyane

Կատեգորիա:Կենսաբանական գիտությունների դոկտորներ
Կատեգորիա:Հայ գյուղատնտեսներ
Կատեգորիա:Հայ կենսաբաններ
Կատեգորիա:Հայ մեղվաբույծներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Վրաստանի տեխնիկական համալսարանի շրջանավարտներ
Կատեգորիա:Հայ պրոֆեսորներ
Կատեգորիա:Հայ գիտնականներ
9:05

***9:05***, տեքստային քվեստ՝ մշակված Ադամ Կադրիի կողմից 2000 թվականին։ Սյուժեն պատմում է մի մարդու մասին, որը արթանանում և հեռախոսազանգ է ստանում աշխատանքի ներկայանալու պահանջով, ինչից հետո պատմությունը մի քանի ընթացք է ստանում։ Խաղը հաճախ օգտագործում են տեքստային քվեստների ժանրի հետ ծանոթացնելու համար, քանի որ այն ունի ոչ երկար տևողություն և պարզ է, ինչպես նաև օգտագործվում է անգլերեն ուսուցանողների դասընթացների ժամանակ։

## Խաղի ընթացքը
Խաղն օգտագործում է տեքստային ներմուծման համակարգը, որը թույլ է տալիս խաղացողին կառավարել իր կերպարի գործողությունները (օրինակ, «open door» հրահանգը հրամայում է հերոսին բացել դուռը)։ Ամբողջ խաղը բաղկացած է տեքստերից, այն անցնելու համար պահանջվում է գրեթե հինգ րոպե։

### Սյուժե
Հերոսին արթնացնում է հեռախոսազանգը։ Նա վերցնում է հեռախոսը և լսում է, որ մի տղամարդ իրեն բղավում է, որ նա պետք է արագ լինի աշխատավայրում, եթե չի ցանկանում աշխատանքից ազատված լինել։ Հերոսն իրեն կարգի է բերում, փոխում հագուստը, ինչից հետո հայտնվում է մեքենայի մեջ։ Գրասենյակ ժամանելով՝ նա սկսում է աշխատել և ինչ-որ թերթիկ լրացնել։ Երբ նա գնում է հանձնելու այդ թերթիկը, ղեկավարը, որի ձայնը նա առավոտյան հեռախոսով լսել էր, հարցնում է նրան, թե նա ով է։ Խաղի վերջում լուրերի հաղորդավարը հայտարարում է, որ սպանություն է տեղի ունեցել. հարձակվողը թաքցրել է զոհի մարմինը մահճակալի տակ, ինչից հետո հագել է նրա հագուստը և փորձել է գնալ նրա աշխատավայր։ Մարդասպանը ճանաչվել է անմեղսագիտակ։

Հետագա անցումների ժամանակ խաղացողը կարող է նայել մահճակալի տակ և տեսնել մարմինը՝ սպանված հերոսի կողմից կամ փորձել թաքնվել մեքենայով գրասենյակ մեկնելու փոխարեն։

## Ծանոթագրություններ

## Արտաքին հղումներ
* Խաղի ամբողջական տարբերակը պաշտոնական կայքում

Կատեգորիա:IOS խաղեր
Կատեգորիա:Windows տեսախաղեր